সমগ্ৰ বিশ্বতে নৰ সংহাৰীৰূপ ধাৰণ কৰা ক'ৰ'না ভাইৰাছে ইতিমধ্যে ভাৰততো আতংকৰ সৃষ্টি কৰিছে। প্ৰতিদিনে এই মাৰাত্মক ভাইৰাছবিধত আক্ৰান্ত আৰু মৃত্যু হোৱাৰ লোকৰ সংখ্যা বৃদ্ধি পাই গৈ আছে ভাৰতত।
এনে এক সন্ধিক্ষণতে বিশ্ব বেংকে ভাৰতক ক'ৰ'না ভাইৰাছৰ বিৰুদ্ধে যঁজিবলৈ আৰ্থিক সাহায্য আগবঢ়াইছে ১ বিলিয়ন মাৰ্কিন ড'লাৰ। ভাৰতীয় মূল্যত ইয়াৰ পৰিমাণ হ'ব প্ৰায় ৭,৬৪২ কোটি টকা।
১৩০ কোটি জনসংখ্যাৰ বিকশিত ৰাষ্ট্ৰ ভাৰতেই হৈছে দক্ষিণ পূৱ এছিয়াৰ ভিতৰত বিশ্ব বেংকৰ পৰা সৰ্বাধিক পৰিমাণৰ আৰ্থিক সাহায্য লাভ কৰা দেশ।
আনহাতে দক্ষিণ পূৱ এছিয়াৰ ভাৰতৰ প্ৰতিৱেশী ৰাষ্ট্ৰ ক্ৰমে পাকিস্তান ২০০, শ্ৰীলংকাই ১২৮.৬, আৰু আফগানিস্তানলৈ ১০০.৪ মিলিয়ন মাৰ্কিন ড'লাৰকৈ সাহায্য আগবঢ়াইছে বিশ্ব বেংকে।
ভাৰতে আজি ২১ ল'কডাউনৰ নৱম দিনত ভিৰ দিছে। ইতিমধ্যে ভাৰতত ২,৫৪৩ জন লোক ক'ৰ'না ভাইৰাছত আক্ৰান্ত হোৱাৰ বিপৰীতে ৭২ জন আক্ৰান্তৰ মৃত্যু ঘটিছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
